projecte-aina/catalan_government_crawling huggingface dataset:
El MOOC, "A la feina, iguals!" és una píndola informativa de vint-i-cinc minuts de durada, dividida en sis vídeos, que amb un format àgil, amè i accessible, permet conèixer els principals conceptes al voltant de la igualtat entre dones i homes a l'àmbit laboral.
Es tracta d'un contingut estratègic per a introduir i assegurar uns coneixements bàsics sobre igualtat de dones i homes a la feina, adreçat a les persones treballadores i d'interès per a tota la ciutadania.
A més, és un bon recurs per formar part del document d'acollida o benvinguda per a les persones de nova incorporació a les empreses i organitzacions.
Us convidem a la Jornada Setge a l'assetjament, que organitza la Direcció General d'Igualtat per aprofundir sobre la prevenció i l'actuació davant de l'assetjament sexual i per raó de sexe a l'entorn laboral des de diferents mirades.
La jornada tindrà lloc el dia 8 de novembre de 2019 a l'Auditori CaixaForum de Barcelona (Av.
Francesc Ferrer i Guàrdia, 6-8).
La diagnosi és l'etapa crucial en el procés d'elaboració d'un pla d'igualtat.
Una diagnosi complerta i exhaustiva assegurarà l'efectivitat del pla d'acció i, per tant, l'erradicació de les desigualtats en l'empresa o organització.
Aquest primer pas permet conèixer quina és la situació en igualtat d'oportunitats de dones i homes en l'organització.
A partir dels resultats d'aquesta anàlisi es realitzarà el disseny del pla, que incidirà en els àmbits on la diagnosi hagi detectat desigualtats.
Per afrontar aquesta fase us oferim l'Eina de diagnosi, que conté diversos recursos per facilitar-ne la tasca i poder fer aquesta anàlisi detallada, tant de forma qualitativa com quantitativa.
L'Eina, que té en compte les modificacions de la Llei orgànica 3/2007, de 22 de març, per a la igualtat efectiva de dones i homes arran del Reial Decret-llei 6/2019, d'1 de març, i ofereix materials diferenciats a les empreses de 50 o més persones treballadores, obligades per dita Llei a tenir pla d'igualtat i, també, a les empreses de menys de 50 persones treballadores compromeses amb la igualtat.
L'Eina ofereix recursos generals sigui quina sigui la mida de l'organització:
I també compta amb recursos específics adaptats per ambdues mides d'organitzacions:
En cada àmbit, la Guia pràctica de diagnosi us indicarà quant emplenar el full de càlcul.
Per a iniciar-vos en l'emplenament i la utilització d'aquests documents excel, us recomanem visionar aquest tutorial.
Promoció i/o desenvolupament professional
Temps de treball i corresponsabilitat
Prevenció i actuació davant de l'assetjament sexual i per raó de sexe
(*) Aquest àmbit es diagnostica mitjançant una anàlisi qualitativa.
Les polítiques d'igualtat en el treball són, essencialment, un permanent 'work in progress' que necessita d'examen constant i de flexibilitat per a reajustar-se als seus propis objectius i a les necessitats de l'organització.
Aquest és el repte que enfronta l'eina de seguiment i avaluació de plans d'igualtat, l'ESAPI.
Sobre l'anàlisi dels 10 àmbits d'actuació (cultura i gestió organitzativa, condicions laborals, accés a l'organització, formació interna i/o continua, promoció i/o desenvolupament professional, retribucions, temps de treball i corresponsabilitat, comunicació no sexista, salut laboral i prevenció i actuació davant de l'assetjament sexual i assetjament per raó de sexe) de la Guia pràctica de diagnosi, l'ESAPI normalitza i protocol·litza també una de les fases més crítiques i fonamentals del procés d'establiment d'un pla d'igualtat: conèixer-ne el grau d'implantació i l'impacte produït per les actuacions realitzades.
En cada un dels àmbits s'han establert dos indicadors, que, per la seva rellevància i utilitat, es consideren claus per conèixer el grau d'assoliment de la igualtat d'oportunitats.
A banda d'aquest indicadors predeterminats, cada empresa en podrà configurar i definir, si ho considera necessari, d'altres que completaran l'avaluació.
El Registre de Plans d'Igualtat atorga a les empreses i organitzacions un certificat oficial d'adequació del seu Pla a la legalitat vigent.
El Registre permet reconèixer i donar visibilitat a les empreses i organitzacions que han elaborat i implantat un pla d'igualtat.
És, al mateix temps, una referència ineludible per a les interessades en avançar en matèria d'igualtat o que estan en procés de creació d'un pla propi.
Inicieu el procediment de registre en línia
Responem totes les vostres consultes sobre el Registre de Plans d'Igualtat
El Reial decret llei 6/2019, d'1 de març, de mesures urgents per a la garantia de la igualtat de tracte i d'oportunitats entre dones i homes en el treball i l'ocupació, modifica l'article 28 de l'Estatut dels Treballadors i comporta l'obligació de les empreses a portar un registre amb els valors mitjans dels salaris, els complements salarials i les percepcions extrasalarials de la seva plantilla, desagregats per sexe i distribuiïts per grups professionals, categories professionals o llocs de treball iguals o d'un valor igual, de tal forma que les persones treballadores hi puguin accedir, a través de la representació legal de les persones treballadores de l'empresa.
Alhora, estableix que si una empresa amb almenys cinquanta persones treballadores té una mitjana de retribucions a les persones d'un sexe superior als de l'altre, en un vint-i-cinc per cent o més, l'empresa haurà d'incloure en el Registre salarial, una justificació d'aquesta diferència, que no pot estar relacionada amb el sexe de les persones treballadores.
Sens perjudici de les modificacions i ampliacions d'aquests dictats que pugui incloure el desplegament reglamentari del Reial decret llei 6/2019, la Direcció General d'Igualtat posa a l'abast de les empreses i organitzacions, una eina de Registre salarial, un recurs útil, pràctic i d'ús senzill, per donar compliment a la normativa i avançar cap a un treball lliure de discriminacions per raó de sexe.
Eina que ofereix a les empreses catalanes una visió general de la dinàmica de la conciliació de la vida laboral i personal.
També un recull d'experiències concretes que ajuden a crear i implementar canvis en l'organització i la gestió del temps de treball.
Direcció General d'Igualtat d'Oportunitats en el Treball i Ajuntament de Barcelona
Recull de 70 mesures d'èxit vinculades a la gestió i distribució del temps de treball que duen a terme empreses i organitzacions de diversos sectors i grandària d'arreu del territori català.
Aquest document recull les valoracions de les empreses participants en el projecte pilot "Impuls de noves formes d'organització del temps de treball a les empreses catalanes".
La implantació de mesures d'organització del temps i de conciliació de la vida laboral i personal ha posat de relleu els beneficis d'una gestió horària més racional, tal com mostren els resultats de les entrevistes i de les enquestes realitzades a les persones directives i treballadores de les 33 empreses de Barberà del Vallès i de Rubí participants en el projecte.
Conciliar la vida laboral amb la vida familiar, incrementar el rendiment laboral i la productivitat de les organitzacions i conciliar el temps social i el temps personal són alguns dels objectius que persegueix la Iniciativa per a la Reforma Horària, una plataforma de la societat civil que vol reconvertir el sistema del temps que se segueix a Catalunya i acostar-lo a la realitat europea.
Diferents estudis demostren que implantar la jornada continuada a les organitzacions redueix l'estrès, estimula l'optimització del temps, augmenta la productivitat, ensenya als treballadors a planificar i augmenta la seva motivació i felicitat.
Implementar un nou model de gestió del temps que condueixi a un nou plantejament organitzatiu ha de contribuir a fer possible el desenvolupament de les persones i a impulsar un canvi de cultura en les organitzacions, necessari per fer possible, també, la conciliació del temps social i el temps personal.
El repte de la reforma horària, per tant, esdevé especialment important per les repercussions que té en l'evolució de la nostra economia, de la nostra societat i de les persones que en formem part.
Des del Govern de la Generalitat de Catalunya es vol impulsar aquesta iniciativa i, també, donar exemple, per passar d'una distribució del temps pròpia de l'era industrial a una que s'adapti a les necessitats de la nova societat del coneixement, uns nous horaris que permetin conciliar la vida familiar i laboral, augmentar la productivitat i la producció empresarial i millorar el benestar de la societat.
En aquest sentit, el Departament de Treball, Afers Socials i Famílies segueix la directriu de no convocar actes públics a partir de les 7 de la tarda i procura no fixar reunions de càrrecs a la tarda.
Una de les eines que pot fer avançar aquest projecte és l' Inventari Reforma Horària, un mètode adreçat tant a empreses com a entitats, que ofereix, pas a pas, una pauta per portar a terme un autodiagnòstic en l'organització amb relació als horaris, la gestió i els usos del temps de tots els agents implicats.
Traducció al català realitzada per Àngel Plans.
El Tractat de les malalties dels artesans és una obra del senyor Bernardi Ramazzini, escrita en llatí i impresa pel senyor Antoni Capponi a Mòdena l'any 1700, quan el seu autor ja tenia 67 anys, i estava iniciant la seva activitat com a professor de la Càtedra de Pràctica Mèdica a la Universitat de Pàdua.
Es descriuen diferents oficis, les condicions de treball i les malalties que patien.
També les alteracions a la salut que produïen agents com la calor, el fred, la humitat o el soroll i les que eren conseqüència de l'excés de pes que havien de moure, de l'adopció de postures inadequades, del sedentarisme o dels moviments que les persones treballadores realitzaven durant les seves tasques.
No es parla d'una malaltia que afecta una persona, sinó d'una malaltia que afecta a un grup de persones en relació directa amb l'activitat que exercien i el medi en què la desenvolupaven, i d'aquí neix l'epidemiologia laboral.
Fins i tot es comenta que calia informar al personal treballador dels riscos a què estaven exposats.
El Departament de Treball, Afers Socials i Famílies ha cregut convenient donar suport a la iniciativa de traduir l'obra de Ramazzini al català, d'una banda, perquè creiem que la història aporta un coneixement des de les diferents vessants i disciplines de la prevenció de riscos laborals i no només des de la visió mèdica, i, d'altra banda, perquè el coneixement de la realitat històrica de la prevenció de riscos laborals ens permeti afrontar les polítiques públiques actuals amb aquests antecedents enriquidors i valuosos que ens aporta el pare de la medicina del treball.
La finalitat és destacar les dades més rellevants del món cooperatiu, en relació a la creació de cooperatives i l'evolució d'ocupació, durant l'any 2016.
La finalitat és destacar les dades més rellevants del món cooperatiu durant l'any 2015, per sectors, classes i distribució territorial.
La finalitat és ressaltar quins són els cinc àmbits en què es fixen principalment els objectius i les novetats de la nova Llei de Cooperatives.
Data de publicació: Setembre 2015
La finalitat és situar-la en el context actual i destacar les novetats principals del nou marc normatiu que regula les empreses cooperatives catalanes.
Data de publicació: Juliol 2015
Aquesta infografia recull informació sobre El sector cooperatiu a Catalunya.
La finalitat és destacar les dades més rellevants del món cooperatiu de manera resumida, i donar una visió global i actual de la situació d'aquestes empreses.
Data de publicació: Febrer 2015
Els inicis del cooperativisme se situen a l'Anglaterra de principis del segle XIX, en plena revolució industrial.
És contemporani amb d'altres moviments obrers i socials com l'anarquisme, el socialisme, el marxisme, el sindicalisme o la doctrina social de d'Església, que també propugnen la transformació social.
La primera cooperativa, entesa com a associació de persones per a l'activitat econòmica, es constitueix a Anglaterra l'any 1927, a partir de la qual s'aniran constituint altres societats cooperatives, amb més o menys fortuna, arribant a 500 l'any 1932.
La constitució, l'any 1844, de la Societat dels Honorables Pioners de Rochdale, constitueix un important fita, ja que van ser els primers en parlar de principis cooperatius referint-se a les directrius per les quals es regia la cooperativa.
Usualment es parla d'aquesta cooperativa com la primera de la història.
Paral·lelament, a Catalunya també hi començava a haver experiències cooperatives, com la Companyia Fabril de Teixidors a mà de Barcelona que inicià la seva activitat el 1842.
L'Econòmica de Palafrugell o la Canetenca, com a cooperatives de consum, i La Obrera Mataronense o la Ladrillera de Terrassa, cap al 1860-70, que van ser les primeres cooperatives catalanes que van adoptar el model de Rochdale.
Algunes dades i dates que descriuen l'evolució a Catalunya i Espanya:
L'Institut per a la Promoció i la Formació Cooperatives, es creà per la Llei 7/1985, de 14 de maig, i va ser un organisme autònom, de caràcter administratiu, amb personalitat jurídica pròpia i amb plena capacitat per contractar i d'obligar-se en compliment de les seves finalitats pròpies, d'acord a la llei.
Aquest Institut es va adscriure al Departament de Treball de la Generalitat, competent en matèria de cooperatives.
L'Institut per a la Promoció i la Formació Cooperatives va estar vigent fins l'1 de setembre de 2010, data d'entrada en vigor del Decret-Llei 4/2010, de 3 d'agost, de mesures de racionalització i simplificació de l'estructura del sector públic de la Generalitat de Catalunya, en base al qual es va suprimir.
Les cooperatives són societats constituïdes per persones físiques o jurídiques que s'han unit per millorar la situació econòmica i social dels seus components i de l'entorn comunitari, mitjançant una activitat empresarial de base col·lectiva.
Poden desenvolupar qualsevol activitat econòmica o social.
La publicació Cooperatives existents recull les dades mensuals de les cooperatives existents per àmbit territorial i tipus, a partir de l'explotació mensual de dades bàsiques del Registre de Cooperatives del Departament competent en treball, amb l'objectiu de mesurar la dinàmica del sector.
La publicació de Cooperatives i societats laborals ofereix l'explotació anual de dades bàsiques dels registres de cooperatives i societats laborals del Departament competent en treball, amb l'objectiu de mesurar la dinàmica del sector.
Les cooperatives són societats constituïdes per persones físiques o jurídiques que s'han unit per millorar la situació econòmica i social dels seus components i de l'entorn comunitari, mitjançant una activitat empresarial de base col·lectiva.
Poden desenvolupar qualsevol activitat econòmica o social.
La publicació Cooperatives existents recull les dades mensuals de les cooperatives existents per àmbit territorial i tipus.
La font de dades és el Registre de Cooperatives del Departament competent en treball.
L'objectiu, mesurar la dinàmica del sector.
A causa d'una incidència tècnica a l'aplicació que recull les dades de les cooperatives, no es pot disposar de les dades relatives als mesos de gener a maig de 2018.
L'any 2007 es van desqualificar les cooperatives no adaptades a la Llei 18/2002, de 5 de juliol, de cooperatives.
Aquest procediment va finalitzar amb la resolució de data 6 d'agost de 2007, publicada al DOGC de 4 de setembre.
I amb la resolució de rectificació de 25 d'octubre, publicada al DOGC el 5 de gener de 2008.
Les cooperatives estan basades en els valors d'autoajuda, autoresponsabilitat, democràcia, igualtat, equitat i solidaritat.
Aquests valors són posats en pràctica a través dels principis cooperatius, les pautes mitjançant les quals els cooperativistes desenvolupen les seves empreses cooperatives
Les cooperatives són organitzacions voluntàries, obertes a totes les persones capaces de fer-ne servir els serveis i disposades a acceptar les responsabilitats de ser-ne sòcies, sense cap tipus de discriminació.
Gestió democràtica per part dels socis
Les cooperatives són organitzacions gestionades democràticament pels socis, que tenen igualtat de drets i deures (una persona, un vot) i participen activament en la definició de les polítiques i en la presa de decisions.
Els homes i les dones escollits per representar i gestionar les cooperatives en són responsables davant els socis.
Participació econòmica dels socis
Els socis contribueixen equitativament al capital de les cooperatives i el gestionen democràticament.
Per ser soci d'una cooperativa cal realitzar una aportació de capital.
Una part dels excedents obtinguts s'ha de destinar al desenvolupament de la mateixa cooperativa, per tal d'assegurar-ne la viabilitat a llarg termini.
Una altra part, s'ha de destinar a la formació dels membres de la cooperativa i al suport a altres cooperatives.
Aquestes reserves són de propietat col·lectiva, és a dir, no distribuïbles entre els/les cooperativistes.
Finalment, una part dels excedents obtinguts es pot destinar a compensar la participació de les persones sòcies en l'activitat cooperativa.
Les cooperatives són organitzacions autònomes d'autoajuda gestionades pels seus socis.
Si firmen acords amb altres organitzacions, governs inclosos, o bé si aconsegueixen capital de fonts externes, ho fan en termes que assegurin el control democràtic per part dels seus socis i mantinguin l'autonomia cooperativa.
Educació, formació i informació
Les cooperatives han de destinar una part dels seus excedents a la formació de les persones membres de la cooperativa, per tal d'assegurar que totes elles entenen bé la complexitat i riquesa de les cooperatives i tenen les habilitats necessàries per a dur a terme les seves responsabilitats amb eficàcia.
Les cooperatives se senten responsables d'informar i divulgar el cooperativisme.
Les cooperatives poden assolir el seu màxim potencial mitjançant la col·laboració pràctica de les unes amb les altres, tant en l'àmbit local com en l'àmbit internacional.
Les cooperatives treballen per aconseguir el desenvolupament sostenible de les seves comunitats en els àmbits econòmic, social, cultural i ecològic, mitjançant polítiques aprovades pels seus socis.
Una cooperativa és una empresa formada per persones físiques o jurídiques que s'uneixen de forma voluntària per satisfer les necessitats i les aspiracions econòmiques, socials i culturals en comú, mitjançant una empresa de propietat conjunta i de gestió democràtica.
Una cooperativa es constitueix amb un mínim de tres socis o sòcies que han de realitzar l'activitat cooperativitzada que correspongui segons la classe de cooperativa de què es tracti.
S'exceptuen les cooperatives de consumidors i usuaris i les cooperatives de segon grau.
L'empresa cooperativa es basa en uns principis establerts per l'Aliança Cooperativa Internacional (ACI).
Entre els principis que la identifiquen, cal destacar la democràcia empresarial que defineix la seva gestió, la participació econòmica del socis, l'interès per proporcionar formació i informació als socis així com la millora de la situació econòmica i social, tant dels components com de l'entorn comunitari.
El programa Consolida't impulsat pel Departament de Treball Afers Socials i Famílies, ofereix a les persones treballadores autònomes, les eines i els instruments necessaris per tal que millorin els seus models de negoci, el puguin créixer i enfortir.
Segons els resultats de l'avaluació d'impacte del programa consolida't, s'ha demostrat que en les diverses edicions, la participació en aquest programa millora la continuïtat dels negocis del treballadors autònoms.
Només cal que et posis directament en contacte amb l'entitat Col·laboradora del programa Consolida't que més t'interessi.
A partir del 10 de gener de 2019 fins a l'exhauriment de les places disponibles per a l'any 2019.
Estratègies de consolidació del treball autònom
Per poder dur a terme aquest programa d'assessorament i de formació, s'han concedit subvencions a entitats col·laboradores com universitats, escoles universitàries, col·legis professionals i associacions professionals del treball autònom de Catalunya.
Destaquem la representativitat territorial de les entitats.
A continuació es pot consultar la llista de les entitats col·laboradores del Programa Consolida't.
Si estàs interessat/ada en participar-hi, només cal que et posis directament en contacte amb l'entitat que més t'interessi.
Selecció de les entitats col·laboradores que rebran una ajut per realitzar les accions d'assessorament i formació
Les persones físiques que realitzin de forma habitual, personal, directa, per compte propi i fora de l'àmbit de direcció i organització d'una altra persona, una activitat econòmica o professional a títol lucratiu, donin ocupació o no a treballadors per compte d'altri, poden constituir associacions professionals de treballadors autònoms.
Les associacions professionals de treballadors autònoms en la seva denominació i en els estatuts han de fer referència a la seva especialitat subjectiva i d'objectius, i tenen per finalitat la defensa dels seus interessos professionals.
En cap cas poden tenir ànim de lucre i poden ser declarades d'utilitat pública.
Amb independència que han d'inscriure i dipositar els estatuts al Registre d'Associacions de Catalunya adscrit al Departament de Justícia, han d'inscriure i dipositar els estatuts en un registre específic i diferenciat de qualsevol altres associacions empresarials, sindicals o d'altra naturalesa.
A Catalunya el Registre d'Associacions Professionals de Treballadors Autònoms es va crear pel Decret 18/2010, de 23 de febrer, i esta adscrit a la Direcció General de Relacions Laborals, Treball Autònom, Seguretat i Salut Laboral.
La inscripció al Registre és als efectes de publicitat.
Aquestes associacions professionals sols podran ser suspeses o dissoltes mitjançant resolució ferma de l'Autoritat judicial fonamentada en incompliment greu de les lleis.
La sol·licitud s'haurà de presentar per la persona interessada i per mitjans electrònics a través de l'adreça electrònica de DEOSE de l'autoritat laboral competent, i haurà de contenir en tot cas:
a) Identificació del sol·licitant, telèfon de contacte i adreça de correu electrònic.
b) Certificació que es sol·licita (d'inscripció, de domicili, de càrrecs, etc) fent constar la denominació de l'organització a la que es refereix.
Ara bé, només s'expediran certificacions de càrrecs quan hagin estat prèviament comunicats i a qui acrediti ser representant legal de l'organització que sol·licita la certificació dels seus càrrecs.